Torrijiet ta' de Redin
It-Torrijiet ta' de Redin huma sensiela ta' tlettax-il torri tal-għassa żgħir fortifikat li l-Gran Mastru Martin de Redin tal-Kavallieri ta' Malta bena fuq il-gżira ta' Malta bejn l-1658 u l-1659. It-torrijiet jidhru minn xulxin, u kienu jipprovdu ħolqa ta' komunikazzjoni bejn Għawdex u l-Port il-Kbir, barra milli jservu bħala torrijiet tal-għassa kontra l-kursari.

Id-disinn kien ibbażat fuq il-pjanta tal-aħħar torri mill-ħames torrijiet ta' Lascaris, it-Torri tax-Xuta (1640) li bena il-Gran Mastru Giovanni Paolo Lascaris, il-Gran Mastru ta' qabel de Redin.

Ħafna mit-torrijiet għadhom jeżistu f'kundizzjoni tajba u l-maġġor parti huma ażżessibbli għall-pubbliku.

Lista tat-torrijiet

Dawn huma t-torrijiet ta' de Redin fl-ordni kronoloġika skont meta nbnew.

 Torri ta' Għajn Ħadid, Selmun, il-Mellieħa
 Torri tal-Għallis, is-Salini, in-Naxxar
 Torri ta' Qalet Marku jew Torri ta' San Mark
 Torri tal-Madliena, il-Madliena, is-Swieqi
 Torri ta' San Ġiljan, Tas-Sliema
 Torri tal-Aħrax (Torri l-Abjad), l-Aħrax, il-Mellieħa
 Torri ta' Bengħisa, Ħal Far
 Torri ta' Triq il-Wiesgħa
 Torri ta' Xrob l-Għagin, Xrob l-Għaġin, Marsaxlokk
 Torri ta' Delimara, Delimara, Marsaxlokk
 Zonqor Tower, iż-Żonqor, Wied il-Għajn
 Torri tal-Ħamrija
 Torri tal-Wardija

Biblijografija

 Spiteri Stephen C. The Knights' Fortifications Valletta, Book Distributors Ltd., 1989
 Hughes Quentin, Fortresses of the Knights, Valletta, Said Internationa, l2001

Torrijiet ta' de Redin